Správa zo zahraničnej pracovnej cesty
1.	Účastníci ZPC
Meno a priezvisko: 			Ing. Tomáš Pagáč, PhD.  		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 			vedúci oddelenia testovania a prevencie 
Znalosť jazykov: 			anglicky, francúzsky

Meno a priezvisko: 			PaedDr. Žaneta Csáderová, PhD.   		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 			riaditeľ
Znalosť jazykov: 			anglicky, rusky
2.	Zahraničná pracovná cesta
Štát:					Holandsko
Mesto:					Vaals
Dátum:				14. – 17. 1. 2020
Prijímajúca organizácia:	Antidopingová agentúra Holandsko.
Účel cesty:	Účasť na Medzinárodnej konferencii o implementácii nového Kódexu (2021).  
Spôsob financovania:	ZPC bola financovaná z rozpočtu Antidopingovej agentúry SR.
3.	Rámcový program pobytu
Dátum/čas:	Účasť na prednáškach konferencie. 

Navštívená organizácia:	Antidopingová agentúra Holandsko.
4.	Stručný priebeh rokovaní
	 
Program konferencie tvorilo 7 plenárnych a  21 interaktívnych prednášok, ktorých súčasťou boli panelové diskusie. Konferenciu otvoril pán Herman Ram, prezident Holandskej antidopingovej agentúry.  
Témou medzinárodnej konferencie bola implementácia zmien vyplývajúcich z nového Kódexu, ktorý vstúpi do platnosti 1. januára 2021. Okrem nového Kódexu vstúpia do platnosti aj dve nové medzinárodne normy (1) Medzinárodná norma pre vzdelávanie a (2) Medzinárodná norma pre správu výsledkov. Zároveň komisia športovcov vypracovala v súlade s novým Kódexom 2021 dokument Antidopingové práva športovcov, ktorý zabezpečuje, že práva športovcov vo vzťahu k antidopingovej regulácii sú jasne stanovené, dostupné a univerzálne aplikovateľné. 
Nová medzinárodná norma pre vzdelávanie prináša veľa zmien. Základným posolstvom WADA je, že vznikom tejto normy zdôrazňuje dôležitosť vzdelávania, ktoré stavia na rovnakú úroveň ako vykonávanie dopingových kontrol. Základom úspešného vzdelávacieho antidopingového programu je vypracovanie edukačného plánu, jeho následná implementácia a vyhodnotenie. Súčasťou uvedenej normy je aj určenie zodpovednosti za vzdelávanie pre jednotlivých signatárov. Neexistuje univerzálny návod ako spraviť zo vzdelávania efektívny nástroj prevencie, vďaka čomu sa dokáže znižovať výskyt dopingu v športe. 
Nová medzinárodná norma pre správu výsledkov prináša väčšiu flexibilitu a komplexnosť vo vzťahu k nakladaniu s výsledkami pri porušení antidopingových pravidiel. Pri disciplinárnych konaniach je veľmi dôležité zabezpečiť operačnú nezávislosť, dodržanie časového rámca procesu a odbornosť členov disciplinárnych komisií. Z pohľadu národnej antidopingovej agentúry bude dôležité zabezpečiť kontinuálne vzdelávanie členov disciplinárnych komisií. Podľa nových pravidiel má športovec právo na verejný proces, ak o to požiada. Otázkou zostáva odmeňovanie členov komisie, právo športovcov na dostupnosť právnej pomoci. 
Na záver konferencie boli zhodnotené výsledky jednotlivých paralelných sekcií a ukázanie cesty ako byť v súlade s novým Kódexom 2021.      
5.	Odporúčané závery

•	SADA ako vzdelávací orgán podľa Medzinárodnej normy pre vzdelávanie by sme mali navrhnúť vzdelávací program, na ktorých sa vzťahuje právomoc SADA. 
•	Dôležité je rozlišovať, v akom okamihu sa za orgán pre nakladanie s výsledkami považuje SADA, a v akom národný športový zväz.
•	Takisto je potrebné zvážiť, či by nebolo efektívnejšie zriadiť jeden orgán pre porušenie antidopingových pravidiel pre všetky športové organizácie.  
6.	Prehľad prinesenej dokumentácie a miesto jej uloženia
-	Antidopingová agentúra SR
7.	Osobitne vyhodnotený očakávaný prínos ZPC

	Získanie odborných informácií a dokumentácie vo forme prezentácií, ktoré zefektívnia a zjednodušia implementáciu Kódexu 2021 na národnej úrovni.
8.	Spôsob zverejnenia výsledkov ZPC, prenos získaných informácií

Správa je zverejnená na webovej stránke www.antidoping.sk. 

Súhlasím so zverejnením správy na internete.

Správu vypracovali: 					Ing. Tomáš Pagáč, PhD. 
							
							PaedDr. Žaneta Csáderová, PhD.
							riaditeľ 
							
Správu schválil: 					JUDr. Mgr. Martina Lubyová, PhD.
ministerka